Netopalk

Netopalk ehk puhaspalk (inglise keeles net profit) on sissetulek, mis pärast maksude maha arvestamist töötajale välja makstakse.Tallinna Reaalkool. (s. a.). Brutopalk ja netopalk. Loetud aadressil http://www.real.edu.ee/matemaatika/sisu/0026/index.html

Töölepingu seaduse alusel on netopalga näitamine töölepingus ebaseaduslik. Töölepingus peab palk olema väljendatud brutosummana. Töötaja töötasust arvestatakse maha seaduse järgi kinnipeetavad maksud ja maksed.Töölepingu seadus. (2009). Riigi Teataja I 2009, 5, 35;  Loetud aadressil https://www.riigiteataja.ee/akt/13319829

Valem netopalga arvutamiseks

NETOPALK (töötajale välja makstav palk) = BRUTOPALK (töölepingus märgitud summa) – MAKSUD (sotsiaalmaks, tulumaks, töötuskindlustusmakse ja kohustusliku kogumispensioni makse)

 Eestis 
Netopalgast on maha arvatud tööjõumaksed, mida on neli: sotsiaalmaks, tulumaks, töötuskindlustusmakse ja kohustusliku kogumispensioni makse.Financer. (2018, 3. märts). Brutopalk ja netopalk: mis vahe neil on? Loetud aadressil https://financer.com/ee/finantsnouanded/brutopalk-ja-netopalk/

 Sotsiaalmaks 

Sotsiaalmaksu määr on 33%, mida tasub riigile tööandja. Sotsiaalmaksu eest tagatakse töötajale riiklik pension ja arstiabi. Sotsiaalmaksu kohustuse aluseks olev minimaalne kuumäär on 470 eurot, mis tähendab, et ühes kuus on 155,10 eurot sotsiaalmaksu minimaalseks kohustuseks.Maksu- ja Tolliamet. (2018). Maksuvaba tulu alates 1. jaanuarist 2018. Loetud aadressil https://www.emta.ee/et/maksuvaba-tulu

 Tulumaks 

Tulumaksu kinnipidamise määr on 20%. Tulumaksu ei pea tasuma kogu palgalt, vaid see arvutatakse palga summalt, mis ületab tulumaksuvaba tulu piiri. 2018. aastal on tulumaksuvaba tulu piir kuni 500 eurot kuus ja kuni 6000 eurot aastas. Töötajal, kes töötab mitmes töökohas, on õigus maksuvaba tulu rakendada ainult ühes töökohas.

Näide: Töötaja, kelle brutotööasu 2018. aastal on 1000 eurot, saab aastas tulu 12 000 eurot. Tema maksuvabaks tuluks on 500 eurot kuus, mis moodustab aastas 6000 eurot.

 Töötuskindlustusmakse 

Töötuskindlustusmakse ühe osa tasub riigile tööandja (0,8%) ja teine osa (1,6%) võetakse maha töötaja palgast. Töötuskindlustusmakse on mõeldud olukorraks, kui töötaja peaks kaotama oma töö. Töötaja töötuskindlustusmakse (1,6%) kohustus lõpeb selle kuu viimasel kuupäeval, mil töötaja jõuab vanaduspensioniikka või talle määratakse ennetähtaegne vanaduspension.Maksu- ja Tolliamet. (2018). Maksumäärad. Loetud aadressil https://www.emta.ee/et/eraklient/tulu-deklareerimine/maksumaarad

 Kohustusliku kogumispensioni makse 

Kohustusliku kogumispensioni makse määr on 2%, mis arvutatakse maha töötaja palgast. See rahasumma kantakse töötaja pensionifondi. Isiku isikukoodi järgi või masspäringuga on võimalik kogumispensioni makse kinnipidamise kohustust kontrollida. Kui töötaja ületab vanaduspensioni ea piiri ning ei alusta kogumispensioni väljamaksete saamisega ja otsustab töötamist jätkata, siis kogumispensioni arvestatakse edasi tavapärasel viisil.
 Keskmine netokuupalk Eestis aastatel 2000–2019 
+Keskmine netokuupalk Eestis aastatel 2000–2019AastaNetopalk (€)2000246200127720023052003331200436320054412006484200758320086702009637201063720116722012706201375720147992015859201692420179862018109820191162
Hõlmatud on töölepingu, teenistuslepingu ja avaliku teenistuse seaduse alusel töötajad.

 Viited 

Kategooria:Töötasu